Κέικ πορτοκαλιού χωρίς γλουτένη
Ένα κέικ χαμηλό, συμπαγές, αλλά πολύ μαλακό, που μοσχοβολάει σαν ανθισμένο περιβόλι.
230 γρ. ζάχαρη λευκή, κρυσταλλική , 230 γρ. αμύγδαλα λευκά, αλεσμένα στο μούλτι σε σκόνη (ή έτοιμη αμυγδαλόσκονη που θα βρούμε σε μεγάλα σούπερ μάρκετ, συχνά ως «αλεύρι αμυγδάλου»), ξύσμα από 1 πορτοκάλι, 6 αυγά, 80 γρ. φρέσκο γάλα, πλήρες, 60 γρ. λικέρ πορτοκάλι ή Cointreau ή Triplesec ή Grand Marnier, 160 γρ. ζάχαρη άχνη , 40 γρ. χυμός πορτοκαλιού ξύσμα από 1 πορτοκάλι
Για να φτιάξουμε κέικ πορτοκαλιού χωρίς γλουτένη, ανακατεύουμε σε ένα μπολ ,με έναν αυγοδάρτη, τη ζάχαρη και τη σκόνη αμυγδάλου. Προσθέτουμε ένα ένα τα αυγά, ανακατεύοντας καλά μετά από κάθε προσθήκη, και στη συνέχεια ρίχνουμε με τη σειρά το γάλα, το ξύσμα και το λικέρ πορτοκάλι και ομογενοποιούμε. Στρώνουμε με αντικολλητικό χαρτί ένα ταψί διαμέτρου 20 εκ. Αδειάζουμε το μείγμα στο ταψί και ψήνουμε σε προθερμασμένο φούρνο στους 160-170°C για 40 λεπτά. Βγάζουμε από τον φούρνο και αφήνουμε για 10 λεπτά να κρυώσει μέσα στο ταψί. Ανακατεύουμε όλα τα υλικά μαζί έως ότου πετύχουμε ένα λείο γλάσο.Ξεφορμάρουμε το κέικ και, όσο είναι ακόμη χλιαρό, το γλασάρουμε. Αφήνουμε να κρυώσει καλά το κέικ πορτοκαλιού χωρίς γλουτένη και να σταθεροποιηθεί το γλάσο πριν σερβίρουμε.
Αμύγδαλα,Αυγά,Πορτοκάλι,Χορτοφαγικά,Χωρίς γλουτένη